b'\n_START_ARTICLE_\nBighorn Mountains\n_START_PARAGRAPH_\nBighorn Mountains er en fjellkjede i det nordlige Wyoming og det s\xc3\xb8rlige Montana i USA, en \xc3\xb8stlig utl\xc3\xb8per av Rocky Mountains._NEWLINE_Bighorn Mountains strekker seg i omtrent i nord-s\xc3\xb8rlig retning i en 230 kilometer lang bue. H\xc3\xb8yeste topp er Cloud Peak, 4\xc2\xa0013 meter over havet.\n_START_SECTION_\nBruk og infrastruktur\n_START_PARAGRAPH_\nOpprinnelig var fjellene i terrirorier benyttet av indianerstammene absarokee og \xc3\xb8stlige shoshoner. Arapahoer og cheyenner var ogs\xc3\xa5 bved leilighet ui fjellene. Big Horn Medicine Wheel, et National Historic Landmark nordvest i fjellene, dateres til mellom \xc3\xa5r 1400 og 1700. Det betraktes ogs\xc3\xa5 innen moderne indianerkulturer p\xc3\xa5 Great Plains som et hellig sted._NEWLINE_Den f\xc3\xb8rste hvite mann i fjellene skal ha v\xc3\xa6rt Louis-Joseph Gaultier de Varennes, s\xc3\xb8nn av Pierre Gaultier de Varennes, sieur de La V\xc3\xa9rendrye, som var p\xc3\xa5 oppdagelsesferd p\xc3\xa5 oppdrag av faren. Han reiste fra det som i dag er Cabnada og var i \xc3\xa5rene 1742\xe2\x80\x9343 rundt omkring i Wyoming for \xc3\xa5 lete etter en vei til Stillehavet. N\xc3\xa6rmere unders\xc3\xb8kt ble regionen f\xc3\xb8rst omkring \xc3\xa5r 1807 av John Colter, som i 1804\xe2\x80\x9306 hadde deltatt p\xc3\xa5 Lewis-og-Clark-ekspedisjonen og p\xc3\xa5 hjemvei \xc3\xb8stover forlot de andre ekspedisjonsdeltakerne for \xc3\xa5 foreta sine egne oppdagelser. Fra 1897 brukte Butch Cassidy og hans bande, The Wild Bunch, det s\xc3\xa5kalte Hole in the Wall s\xc3\xb8r\xc3\xb8st i fjellene som skjulested._NEWLINE_Fjellene er ikke s\xc3\xa6rlig ber\xc3\xb8rt av utbygging. I s\xc3\xb8r skj\xc3\xa6rer US-Highway US 16 gjennom fjellene og knytter an til High Park skiomr\xc3\xa5de. I nord l\xc3\xb8per US 14 gjennom Bighorn Mountains og deler seg i US 14 og US 14 Alt. Alle veier gjennom fjellene er markerte som National Scenic Byways._NEWLINE_I Bighorn Mountains utspiller handlingen i filmen Brokeback Mountain seg, men filmen er for det meste innspilt i den kanadiske provins Alberta.'